Poljska prva u Zrenjaninu – Srbija na SP kao najbolja drugoplasirana selekcija\nObjavljeno 22 maj 2011\nJuniorke Srbije poražene su u poslednjem, 5. kolu turnira A grupe kvalifikacija za XVI SP 2011. u Zrenjaninu. Poljska je večaras pobedila Srbiju sa 3:2, po setovima 25:20, 16:25, 25:21, 22:25 i 15:12, posle 121 minuta igre, ali je i Srbija izborila učešće na SP u Peruu kao najbolja drugoplasirana selekcija.\nPrva pobeda Crne Gore\nJuniorke Crne ostvarile su prvu pobedu na turniru A grupa kvalifikacija za XVI SP 2011, pošto su danas u Kristalnoj dvorani u Zrenjaninu, u prvom meču 5. kola, pobedile Portugaliju sa 3:1, po setovima 25:11, 25:20, 20:25 i 25:14, posle 90 minuta igre. U drugoj utakmici, od 19,00 časova igraće Srbija i Poljska.\nPredstavnici OSS i CEV podelili medalje najmlađima\nODBOJKAŠKA LIGA OSNOVNIH ŠKOLA ZRENJANINA – 5. I 6. RAZRED\nDanas su u čuvenoj dvorani „Medison“ u Zrenjaninu odigrane utakmice za plasman Odbojkaške lige osnovnih škola Zrenjanina u konkurenciji devojčica 5. i 6. razreda. Prvo mesto osvojile su učenice OŠ „Petar Petrović Njegoš“, koje su u finalu sa 2:0 u setovima savladale OŠ „Vuk Karadžić“. Treće mesto su osvojile učenice OŠ „Dositej Obradović“, koje su u utakmici za treće mesto sa 2:1 pobedile OŠ „Žarko Zrenjanin“.\nSa Poljskom za prvo mesto\nJuniorke Srbije ostvarile su treću maksimalnu pobedu na turniru A grupe kvalifikacija za XVI SP 2011. u Zrenjaninu. Srbija je večaras u 4. kolu pobedila Crnu Goru sa 3:0, po setovima 25:15, 25:17 i 25:12, posle 66 minuta igre.\nTreća maksimalna pobeda Poljske\nJuniorke Poljske su zabeležile trećiu maksimalnu pobedu u Zrenjaninu i sa 9 bodova zauzele prvo mesto na tabeli A grupe. Poljska je danas, u prvom meču 4. kola u Kristalnoj dvorani, savladala Grčku sa 3:0, po setovima 25:12, 25:19 i 25:9, posle 67 minuta igre.


OPLJAČKANE PROSTORIJE SNS: Evo šta je ukradeno – KOSMOPOL\nMERKEL: Još ne znamo šta Britanija zaista želi – ali ne može da bira samo ono što njoj treba! (FOTO)- kosmopol.rs -ŠOKANTNO: Posle dva sata analize STRUČNJACI sa fakulteta doneli odluku da li je Zvezdin gol regularan! (VIDEO)- kosmopol.rs -NATO U ŠOKU: Najnovija ruska raketa pogodila brod (video)- kosmopol.rs -CVIJANOVIĆEVA: Ivanić nikada nije hteo da kaže da se Zapad meša- kosmopol.rs -IZRAEL: Vojsci naređeno da nastavi operacije u Siriji- kosmopol.rs -NATO JE OŠTETIO ALI NIJE UNIŠTIO: Kako se ponos srpske vojne industrije digao iz pepela NATO bombardovanja- kosmopol.rs -UOČI IZBORA: Ratko Mladić poslao poruku javnosti Srpske- kosmopol.rs -LJULJA SE NATO PAKT: Erdogan na večeri kod Štajnmajera, Merkelova odbila poziv- kosmopol.rs -KINEZI ODGOVORILI NA PRITISAK AMERA: Kina povećava saradnju sa Rusijom i EU- kosmopol.rs -SNP NAŠI OBJAVILI DOKUMENT: Vučić i Merkelova kuju „migrantski plan“ za Srbiju!\nOPLJAČKANE PROSTORIJE SNS: Evo šta je ukradeno\nTokom noći obijene su prostorije Srpske napredne stranke u Barajevu, odneti su računari i baza članstva, čime je naneta veća materijalna šteta, saopštio je Gradski odbor Beograd SNS.\nPozivajući nadležne državne organe da počinioce ovog politički motivisanog napada privedu pravdi, Gradski odbor ističe da ovaj napada na imovinu Srpske napredne stranke predstavlja još jedan pokušaj terora i zastrašivanja aktivista i članova te stranke.\n– Poručujemo huliganima i svim drugim političkim neistomišljenicima da se nismo uplašili, i da nas nikakvi vandalski napadi neće zaustaviti u nastojanjima da Beograd bude pristojan, moderan i uređen grad, grad u kome se radi i gradi, a svaki vid vandalizma najoštrije sankcioniše – saopštio je Gradski odbor Beograd SNS.\nStarije objave ERDOGAN LJUT NA HARADINAJA: “Priznali smo Kosovo odmah posle SAD, Turska vas je prigrlila kao brata”\nNovije objave Otkriven Legijin PAKLENI PLAN u noći hapšenja Slobodana Miloševića: Planirao da OTME avion sa predsednikom


Podrška Radniku za Evropu, Loznica na Ubu -\nPodrška Radniku za Evropu, Loznica na Ubu\nKomšije iz Bijeljine u subotu igraju meč koji ih može odvesti u Evropu. Domaći Radnik dočekuje Željezničar, koga pobedom može da preskoči na tabeli i zauzme 4. poziciju koja bi značila kvalifikacije za Ligu Evrope.\nTrener Loznice Dragan Mićić uputio poruku podrške komšijama:\n-Ova generacija je prema ostvarenim rezultatima pokazala da poseduje kvalitet za velike domete. Ponosni smo na fudbalere, zbog načina na koji predstavljaju grad Bijeljinu i svoj klub. Poručujem im, samo hrabro u nove sportske pobede, a mi smo svim srcem uz vas – glasi poruka Dragana Mićića\nUtakmica Radnik – Željezničar igra se u subotu sa početkom u 17:00\nDramu za opstanak u Srpskoj ligi nastavljaju fudbaleri Loznice. Oni će u subotu gostovati na Ubu gde ih očekuje teška utakmica i nezgodan protivnik. Ubljani igraju sjajno ovog proleća i beleže odlične rezultate. Loznica mora igrati na pobedu jer im samo pozitivan rezultat ide na ruku. U tim se vraća Stefan Tripković koji je pauzirao prošlo kolo zbog kartona.\nUtakmica na Ubu igra se u subotu sa početkom u 16:30\nTags: bijeljina, Dragan mićić, liga evrope, Loznica, radnik, srpska liga\nPrevious Metalac bez boksa osvojio titulu\nNext Kikanović trči do Hilandar za malog Nikolu


Humani Božić 03. Decembra | (Vesti - 25. 11. 2011) Subotica.com\nHumani Božić 03. Decembra\n25.11.2011. u 00:00h\nGradska organizacija Crvenog krsta, u saradnji sa Odeljenjem transfuziologije Opšte bolnice Subotica, po deveti put organizuje akciju dobrovoljnog davalaštva krvi pod nazivom “Humani Božić”. Akcija će biti priređena u prostorijama Crvenog krsta u subotu, 03. decembra od 8 do 11 časova. Dobrovoljni davaoci moći će i da prekontrolišu svoje zdravlje, a njihova deca da se obraduju Deda Mrazu, druže sa aktivistima Crvenog krsta, i uvere da dati krv nije ništa strašno.\nHumani Božić, tradicionalna manifestacija Gradske organizacije Crvenog krsta Subotica ima za cilj pre svega da, pored prikupljanja krvi, upozna najmlađe sugrađane da davalaštvo krvi nije ništa strašno. Deca dolaze sa svojim roditeljima, koji daju krv, očekuje ih Dedam mraz i mladi aktivisti koji ih zabavljaju i na taj način još u najmlađim danima dolaze u dodir sa dobrovoljnim davalaštvom, što može uticati na to da nastave porodičnu tradiciju.\nOdeljenje transfuziologije Opšte bolnice Subotica nema problema sa snabdevenošću krvlju. Na dnevnom nivou prikupi se između 30 i 70 jedinica krvi, a potroši između 30 i 35 na operacije, hitne transfuzije i preradu. Odeljenje populariše davalaštvo jer se nikad ne zna kada će zatrebati veća količina krvi, odnosno određenje krvne grupe.\nIako je jedan od prethodnih Svetskih dana dobrovoljnog davalaštva proslavljen uz parolu “Potrebna nam je mlada krv”, u Subotici je situacija drugačija. Prosek godina davalaca se smanjuje, čemu doprinosi edukacija i promocija davalaštva među mladima.\nOvogodišnji Humani Božić biće održan u prostorijama Crvenog krsta Subotica u subotu, 03. decembra, od 8 do 11 časova. Davaoci će imati priliku i da prekontrolišu svoje zdravlje pošto će biti prisutna i ekipa Zavoda za unapređenje zdravlja koja će kontrolisati pristisak, šećer u krvi, holesterol, trigliceride i davati savete u vezi sa zdravim stilovima života. Redovnim davaocima biće upućeni i pozivi na kućne adrese.\nsubotička bolnica dobrovoljno davanje krvi crveni krst opšta bolnica\npre 25 minuta i 47 sekundi


Petković sa ambasadorom Mađarske o položaju srpskog naroda na KiM i toku dijaloga Beograda i Prištine GracanicaOnline.Info\n2. avgusta 2021. 2 min read\nDirektor Kancelarije za Kosovo i Metohiju Petar Petković razgovarao je danas sa ambasadorom Mađarske u Republici Srbiji Atilom Pinterom o položaju srpskog naroda na Kosovu i Metohiji i toku dijaloga Beograda i Prištine.\nPetković je na početku sastanka istakao da postoje jake veze srpskog i mađarskog naroda i nikada bolja saradnja dve države, zahvaljujući predsedniku Aleksandru Vučiću i premijeru Viktoru Orbanu.\nPetković je sagovornika upoznao sa tokom poslednja dva kruga razgovora Beograda i Prištine u Briselu, naglasivši da je “Priština pokazala zabrinjavajućy neodgovornost, odbivši da se saglasi sa ključne dve tačke nacrta EU, koje se odnose na intenziviranje napora za pronalaženje preostalih nestalih lica kao i uzdržavanje od jednostranih radnji koje bi vodile ka destabilizaciji situacije na terenu”.\n„To povećava našu zabrinutost za bezbednost srpskog naroda“, naglasio je Petković i ukazao na povećan broj incidenata od početka godine usmerenih ka srpskom stanovništvu u pokrajini, imovini i hramovima Srpske pravoslavne crkve, podsetivši na nedavni napad na trinaestogodišnjeg dečaka Nikolu Perića iz Gojbulje i na nevolje sa kojima se svakodnevno suočava Dragica Gašić, jedina Srpkinja, povratnica u Đakovicu.\nDirektor Kancelarije za Kosovo i Metohiju istakao je važnost odluke Uneska da na listi svetske baštine u opasnosti zadrži četiri hrama Srpske pravoslavne crkve na Kosovu i Metohiji.\n„Srpski manastiri Gračanica, Visoki Dečani, Pećka Patrijaršija i crkva Bogorodica Ljeviška i dalje se nalaze u rizičnoj situaciji i potrebna im je međunarodna zaštita“, konstatovao je Petković.\nSagovornici su razgovarali i o značaju inicijative „Otvoreni Balkan“ i složili su se da se radi o istorijskom koraku za ceo region.\n„Puna primena Briselskog sporazuma, formiranje Zajednice srpskih opština, nastavak dijaloga i očuvanje mira i stabilnosti u regionu, trenutno su od našeg najvećeg interesa“, zaključio je direktor Kancelarije za Kosovo i Metohiju Petar Petković.\nTags: ambasador Mađarske Atila Pinter dijalog Beograda i Prištine Direktor Kancelarije za Kosovo i Metohiju Petar Petković\nPrevious Kurti: Nismo odustali od reciprociteta prema Srbiji\nNext Protest ispred albanske ambasade u Prištini zbog inicijative „Otvoreni Balkan“


Neverovatne planinarske staze i bogata biciklistička zona koja prolazi kroz šarenolike predele Kopaonika više neće biti rezervisana samo za profesionalne bicikliste. Sa E.bike možete uživati u pravom prirodnom raju na najvišim nadmorskim visinama, koje su sada lako dostupne i obećavaju dobru zabavu, kako za decu, tako i za odrasle. Započnite novo poglavlje uživanja u prirodi. Bicikla na elektro pogon omogućava da uz minimalan naporm možete da savladate dugačke i strme planinske staze.\nUkoliko želite da ostanete u formi, važno je da ni jedan dan ne propustite trening. Ukoliko ste na odmoru, imate priliku da u idealnim uslovima, uz svež planinski vazduh, odradite svoj trening u teretani na otvorenom.


Vesti - 12.02.2019. - Nezavisni sindikat prosvetnih radnika Vojvodine\nSvi istraživači na fakultetima, a koji nisu u nastavi, biće finansirani i narednih godina\nDržavni sekretar Vladimir Popović upoznao je dekane fakulteta i direktore instituta u sastavu Univerziteta u Beogradu o toku javne rasprave, kao i o pristiglim primedbama, komentarima i sugestijama na Nacrt zakona o nauci i istraživanjima. Na Proširenom rektorskom kolegijumu, kojim je u ponedelјak 4. februara predsedavala rektor Ivanka Popović, državni sekretar se posebno osvrnuo na primedbe koje je dostavio sam Univerzitet u Beogradu, kao i pojedine njegove članice. U ime Ministarstva je potvrdio da će značajan broj sugestija u cilјu pobolјšanja Nacrta zakona biti prihvaćen. Posebno je naglašeno da će svi istraživači na fakultetima, a koji nisu u nastavi, biti sigurno finansirani narednih godina.\nMinistarstvo je pored korekcije člana nacrta Zakona koji reguliše status ovih istraživača (u smislu ugovora o radu, a koji bi bili vezani za dužinu trajanja projekata Fonda za nauku, kao i međunarodnih projekata), spremno da ponudi i poseban program za ovu grupu istraživača u trajanju od pet godina, koji bi bio finansiran direktno preko Ministarstva.\nNakon izlaganja prof. Popovića, usledila je veoma konstruktivna diskusija, na osnovu koje se može zaklјučiti da smo veoma blizu postizanja rešenja koje je prihvatlјivo za najveći deo naučne zajednice. Zajednički stav svih učesnika je da nam je potreban nov Zakon o nauci i istraživanjima, kao i da je promena sistema finansiranja istraživanja klјučni segment za postizanje još većeg kvaliteta naučnog rada. Državni sekretar Popović je najavio da će Radna grupa koja je pripremila predlog Nacrta zakona nastaviti sa radom, kako bi u tekst Nacrta zakona bile uklјučene sve diskutovane primedbe, kao i neke druge koje nisu bile predmet ovog sastanka. Zajednički zaklјučak je i to da je potrebno da se ovakvi i slični sastanci održavaju češće, što će svakako doprineti kvalitetnijem funkcionisanju sistema nauke i obrazovanja u Republici Srbiji.\nProširenom rektorskom kolegijumu su ispred Ministarstva prisustvovali i državni sekretar prof. dr Viktor Nedović, kao i pomoćnici ministra dr Marina Soković, dr Saša Lazović i prof. dr Marija Kuzmanović.\nUvećane stipendije za doktorande: Ček na 46.000 dinara\nPosle tek nešto više od godinu dana, Ministarstvo prosvete, nauke i tehnološkog razvoja ponovo je povećalo stipendije studentima doktorskih akademskih studija na državnim univerzitetima, pa su juče – u ponedelјak, umesto očekivanih 40.000 dinara, njih 242 dobilo januarsku ratu stipendije od 46.000 dinara. Da podsetimo, ove stipendije su poslednji put povećane u oktobru 2017. i to sa 32.000 na 40.000 dinara, a pre toga nisu povećavane čitavih osam godina. Prošle godine raspisan je Konkurs za izbor još 200 stipendista , a kako je bio otvoren do 25. januara, novi stipendisti biće odabrani u aprilu, a isplata njihovih stipendija krenuće od maja. Pored ovih stipendista, više od 1.000 najbolјih studenata doktorskih studija je direktno uklјučeno u naučnoistraživačke projekte Ministarstva prosvete, nauke i tehnološkog razvoja kroz dva poziva u 2018. godini. Ovo je prvo uklјučenje ovog tipa i obima u poslednjih sedam godina, a pozivom su obuhvaćeni i povratnici iz inostranstva.\nMinistarstvo je povećalo i stipendije za učenike mlade talente, koji su osvojili jedno od prva tri mesta na olimpijadama znanja i to sa 25.000 dinara na 27.000 dinara.I ove stipendije su poslednji put povećane 2017. godine, a pre toga su osam godina bile 20.000 dinara.Ove stipendije trenutno prima 28 učenika, a u toku je procedura za izbor i 10 novih stipendista.\nJednostavniji upis prvaka – škole pribavljaju izvod i prebivalište\nUpis dece u prvi razred osnovne škole će od ove školske godine, tj. za decu koja u školu kreću od 1. septembra ove godine, biti značajno olakšan, s obzirom da će škole same početi da pribavljaju izvod iz matične knjige rođenih i dokaz o prebivalištu, što je do sada bila obaveza roditelja novoupisivanih prvaka. Dokumenta će se pribavljati zahvaljujući primeni novog softvera koji je nastao kao rezultat timskog rade Vlade Srbije, odnosno zajedničkog projekta Ministarstva prosvete, nauke i tehnološkog razvoja, Ministarstva državne uprave i lokalne samouprave, Ministarstva unutrašnjih poslova i Kancelarije za informacione tehnologije i e-Upravu.\nRoditelj, odnosno drugi zakonski zastupnik deteta, će i dalje imati mogućnost da pomenute dokumente dostavi u papirnoj formi, ukoliko to želi. Ono što će ostati kao obaveza je dostavljanje lekarskog uverenja i potvrde o pohađanju pripremnog predškolskog programa. “Kada samo radili na ovim izmenama razmišljali smo o tome kako da olakšamo život roditelja. Kako da im uštedimo novac i vreme, s jedne, i maksimalno pojednostavimo upis budućih prvaka, s druge strane. Zašto bi građani bili ti koji moraju da uzimaju dokumenta od jednog državnog ograna i da ih potom dostavljaju školi ili drugom državnom organu? Za one koji ne razumeju u potpunosti šta znači elektronska uprava, ona podrazumeva da svi delovi države komuniciraju, da dele podatke, što u krajnjem ishodu treba da smanji birokratiju i pojednostavi procedure za naše građane. Cilj nam je da menjamo svakodnevni život građana nabolje i na takvim promenama će Vlada Srbije nastaviti da insistira”, izjavila je predsednica Vlade Srbije Ana Brnabić.\nSoftver će omogućiti da izvod iz matične knjige rođenih i dokaz o prijavi prebivališta budu pribavljani elektronskim putem. U praksi će to izgledati tako što povezivanjem esDnevnika sa matičnim knjigama i prebivalištem škole same pribavljaju podatke sadržane u tim dokumentima. Planirano je da softver bude pušten u rad početkom marta ove godine, kao i da se po uzoru na ovaj sistem do juna ove godine ista olakšica uvede i za upis učenika u srednje škole.\nSrbiji najviše sredstava iz programa Erazmus plus\nOsim u obrazovanju, Erazmus plus program ima projekte u još dve oblasti – mladi i sport. Ukupna sredstva namenjena programu od 2014 do 2020. godine su 14,7 milijardi evra.\nMarija Filipović Ožegović iz Fonadacije Tempus navodi da je Srbija do sada povlačila najviše sredstava na Zapadnom Balkanu iz programa Erazmus plus i da će se taj trend nastaviti. Obrazovne ustanove u Srbiji, prvenstveno visokoškolske , učestvovale su u projektima čija je ukupna vrednost oko 67 miliona evra. U međunarodnim razmenama sa zemljama EU, zahvaljujući ovom programu, učestvovalo je više od 5.000 nastavnika i studenata iz Srbije, dok je u Srbiji boravilo više od 3.000 stranih studenata i nastavnika. “Dok smo se pripremali za proces ulaska u punopravno članstvo u programe Erazmus plus, započeta je saradnja škola kroz taj program EU. Do sada je bilo mobilno 300 do 500 nastavnika i učenika, tako da očekujemo da veći broj škola taj program koristi u narednom periodu”, kaže Filpović Ožegović. Srbija je do sada bila vodeća zemlja na Zapadnom Balkanu po broju odobrenih projekata, iznosu sredstava i broju ljudi koji odlaze na razmenu u evropske zemlje.\nNajbolji na bilbordima: Lenka, Mia i Milana\nĐaci Tehničke škole „Mileva Marić Ajnštajn” učestvovali su na brojnim takmičenjima s kojih su se vratili s prestižnim nagradama.\nMilana Ćurčić osvojila je prvo mesto u disciplini Cvećarstvo i dekorativna dendrologija na 21. republičkom takmičenju iz područja rada šumarstva i obrade drveta. Mia Milјević osvojila je prvo mesto u disciplini Oblikovanje grafičkih proizvoda na 23. republičkom takmičenju iz područja rada hemija i nemetali i grafičarstvo za grupu grafičarstvo. „Nisam izdvojila mnogo vremena za pripremu teorije, a zadovolјna sam kako sam uradila praktični deo“, kaže Milana Ćurčić. „Radili smo korice za knjigu „Ane Karenjina”, a ja sam odabrala ilustraciju na crnoj pozadini belim linijama.“ Lenka Radomirović je u 2018. godini osvojila prvo mesto u disciplini Fotograf na 23. republičkom takmičenju iz područja rada hemija i nemetali i grafičarstvo za grupu grafičarstvo. „Najviše volim da fotografišem momente kod lјudi jer su ti trenuci jedinstveni i ne mogu se ponoviti”, ističe Lenka Radomirović. „Volim prirodu, parkove i pasaže. U planu mi je da pokušam da ukombinujem fotografiju, koju sam upisala, i grafički dizajn, pa da to ispadne celina.“\nŠta uraditi po pitanju multidisciplinarnih studijskih programa?\n“U svetu koji nas okružuje ne prepoznajemo podelu prema naučnim oblastima. Uzmimo za primer primenu robotike u medicini ili, recimo, problem ekologije. Za multidisciplinarni problem neophodno je ponuditi multidisciplinarno rešenje. Iz ugla Univerziteta u Novom Sadu, multidisciplinarnost dobro funkcioniše u delu nauke i istraživačkih projekata, budući da se kvalitetni naučnici iz različitih naučnih oblasti samostalno okuplјaju oko razvoja zajedničkih ideja. Problem je izraženiji u delu organizacije interdisciplinarnih i multidisciplinarnih studija koji bi trebalo da povežu znanja iz različitih oblasti. Zbog toga je jedan od prioriteta Unverziteta u Novom Sadu da u narednom periodu, u saradnji s fakultetima. razvije kvalitetne i atraktivne interdisciplinarne i multidisciplinarne studijske programe”, kaže rektora UNS-a prof. dr Dejan Jakšić koji od početka ove školske godine obavlјa tu funkciju.\nI roditelјi imaju šta da nauče u radionicama za decu\nIako su njegova vrata otvorena za sve, godinama Centar za rani razvoj, uz podršku PU „Radosno detinjstvo”, pre svega nudi podršku deci koja nisu uklјučena u sistem predškolskog vaspitanja i obrazovanja, kao i njihovim porodicama. Reč je o besplatnim tematskim radionicama koje se održavaju svakog ponedelјka i srede, od 17.30 do 19 sati, u vrtiću „Guliver” na Novom naselјu (Bate Brkića 1a). Budući da u gradu nedostaju sadržaji upravo za najmlađe, iako su cilјna grupa Centra deca do pet godina, najčešći korisnici su oni mališani između godinu i po i tri. Prepoznavši koliko je ovaj period života klјučan za napredovanje i razvoj, te koliko je važno da mališani drže korak sa vršnjacima koji idu u vrtić, dolaze im mahom mladi roditelјi iz svih delova Novog Sada. Za njih je to jedinstvena prilika da izgrade dublјi odnos sa detetom, pruže mu veću podršku, unaprede roditelјske veštine i dobiju ideje za zanimlјive aktivnosti koje će ponoviti kod kuće. Osim što mogu da vide kako dete reaguje u većoj grupi ili razmene iskustva sa drugim roditelјima, za konsultovanje im je na raspolaganju stručni tim koji čine defektolozi, psiholozi i pedagozi. Uz igru, na aspektima kao što su socijalizacija, kognitivni razvoj i motoričke sposobnosti rade obučeni volonteri – stručnjaci iz relevantnih oblasti i studenti završnih godina.\nOd koordinatorki Irine Milošević i Sare Pavić saznali smo da očevi i majke najčešće traže savete u vezi sa ponašanjem karakterističnim za različite faze odrastanja, te da je uvek zanimlјivo pričati o načinima potpomaganja ranijeg usvajanja društvenih veština. – Važno je predočiti roditelјima da je određeno ponašanje, poput egocentričnosti, sasvim normalno, te da će deca s vremenom naučiti da dele – kažu naše sagovornice. – Stimulativno okruženje koje im pružamo u okviru Predškolske ustanove „Radosno detinjstvo” put je do lakšeg prilagođavanja kada jednog dana krenu u vrtić, što i potvrđuju pozitivne povratne informacije koje dobijamo od roditelјa.\nNakon pauze tokom zimskog raspusta, Centar za rani razvoj nastavio je da radi od 14. januara 2019. godine.\nNa današnji dan u utorak 12.02.1997. godine obustava u školama je nastavljena, ali i pritisci na štrajkače. Štrajkačima su svakodnevno stizale poruke podrške studenata, lokalnih samouprava slobodnih gradova, roditelja i đaka, kao i drugih esnafa koji su bili u protestima ili pripremama za njih. Kolege sa Voždovca rečeno je, na sednici GO SONKU (samostalnog) za Beograd održanoj 11. februara, na kojoj su prisustvovali i članovi zajedničkog pregovaračkog tima, su predložile da i protestima pomognu pregovarački tim „da se krene sa mrtve tačke“. Usvojeni su i predlozi: da „škole ostaju u obustavi do ispunjenja zahteva“, da se organizuje novi protestni skup ispred Vlade, da se uključe roditelje (saveti roditelja), … Protesti su se proširili i na kolebljive sredine. Dok je Republička vlada „gluvonema“ “raspust” traje u … nedogled. “Broj izgublјenih dana krajnje je alarmantan, pa je neshvatlјivo ovakvo ponašanje nadležnih republičkih vlasti koje još uvek samo ćute”, pišu Somborske novine (u Somboru je obustava počela još 15. januara). “Pritiscima preko ministarstva, direktori i roditelјi pokušavaju da prosvetare vrate u učionice”, piše štampa. “Ukoliko njihovim zahtevima Vlada Srbije do danas ne udovolji, kragujevački prosvetari će svoje nezadovoljstvo izraziti protestnim okupljanjem. Oni će se, kako su najavili danas u podne okupiti na Đačkom trgu ispred Prve kragujevačke gimnazije”, piše Dnevni telegraf, 12.02.1997.\n“Prosvetari Zrenjanina kao i celoj Vojvodini nastavljaju štrajk. Direktori se snalaze kako znaju i umeju, verovatno, da bi zadržali svoja mesta! Tako su u dve osnovne škole zaključali vrata i malobrojni učenici nisu mogli ni po užinu. U osnovnoj školi „Jovan Cvijić“, kažu, došao je penzioner, nekadašnji prosvetni inspektor Božo Bobot da drži nastavu. U Hemijskoj školi profesor V. Vukojević drži svom razredu časove iz svih predmeta. Po završenom skupu u Domu mladosti prosvetari, preko 1.000 njih, obišlo je sve osnovne škole u kojima su učenici zaključani i gimnaziju „Koča Kolarov“ gde su izviždali štrajkbrekere”, piše Blic toga dana.\nRadnici u ustanovama kulture u Beogradu protestvovaće ispred Vlade Srbije u znak podrške prosvetnim radnicima, ali i svog lošeg položaja“ rečeno je u Gradskom odboru Sindikata kulturnih radnika.\nNa današnji dan 12. februara 1841. godine rođen je srpski pisac Laza Kostić, izuzetno snažna i originalna pesnička priroda. U poeziju je uneo nove i smele oblike i obogatio je srpski književni jezik novim izrazima. Eksperimentator i tvorac novih puteva, bio je začetnik srpske avangardne lirike i napisao je nekoliko pesama koje su najviša ostvarenja srpskog romantizma. Istakao se i prevođenjem Vilijama Šekspira – bio je poliglota i čovek velike erudicije. Gimnaziju je učio u Pančevu, Novom Sadu i Budimu, a prava je diplomirao u Pešti, gde je i doktorirao. Kao nacionalni radnik, publicista i saborac Svetozara Miletića, vođe vojvođanskih Srba, hapšen je od strane Austrougarskih vlasti. Kostić je bio i prvi predsednik 1882/83. Srpskog novinarskog društva (danas Udruženje novinara Srbije). Dela: lirske pesme i balade, poetične tragedije “Maksim Crnojević”, “Pera Segedinac”, rasprave “Kritički uvod u opštu filozofiju”, “O Jovanu Jovanoviću Zmaju, njegovu pevanju, mišljenju i pisanju”, “Osnova lepote u svetu”.\nVremeplov: Kapetan Miša poklonio državi palatu\nSrpski trgovac i brodovlasnik Miša Anastasijević napisao je na današnji dan 12. februara 1863 zaveštajno pismo kojim je poklonio državi palatu u Beogradu, poznatu kao Kapetan-Mišino zdanje. U pismu Ministarstvu prosvete naglasio je da kuću ustupa “svom otečestvu” za smeštaj “učenih i prosvetnih zavoda”. U Kapetan-Mišinom zdanju nalazila se docnije Velika škola, Prva beogradska gimnazija, potom Univerzitet, Narodna biblioteka, Muzej, a danas rektorat Beogradskog univerziteta uz neka odeljenja Filozofskog fakulteta. Palata koju je otadžbini darovao Kapetan Miša smatra se najuspešnijim ostvarenjem češkog arhitekte Jana Nevole.\nVremeplov: Umro Jovan Erdeljanović\nNa današnji dan 12. februara 1944. godine umro je srpski etnolog i antropogeograf Jovan Erdeljanović, član Srpske kraljevske akademije, profesor Beogradskog univerziteta. Objavio je veliki broj radova na srpskom i stranim jezicima, među kojima su posebno značajna proučavanja prisustva Srba u današnjoj Vojvodini kao i plemenskog života u Crnoj Gori. Dela: “Postanak plemena Piperi”, “Etničko srodstvo Bokelja i Crnogoraca”, “Etnička prošlost i formiranje crnogorskih plemena”, “Kuči”, “Bratonožići”, “Stara Crna Gora”, “Tragovi najstarijeg slovenskog sloja u Banatu”, “O poreklu Bunjevaca”, “Makedonski Srbi”, “O počecima vere i drugim etnološkim problemima”.\nVremeplov: Počela nastava na Akademiji za pozorišnu umetnost\nU Beogradu je na današnji dan 12. februara 1949. godine počela nastava na Akademiji za pozorišnu umetnost, osnovanoj 1948. Prvi dekan Akademije bio je Dušan Matić, a prvi profesori glume bili su Mata Milošević i Jozo Laurenčić, njihovi asistenti Miroslav Belović, Stevo Žigon i Soja Jovanović. Prvi profesori režije novoustrojene Akademije bili su Bojan Stupica i Hugo Klajn.\nVremeplov: Rođen Darvin\nNa današnji dan 12. februara 1809. godine rođen je engleski prirodnjak Čarls Robert Darvin, tvorac teorije evolucije. Tokom ekspedicije brodom “Bigl” od 1831. do 1836. sakupio je naučni materijal na osnovu kojeg je ustrojio svoju teoriju razvitka živih bića. Putovanje Biglom opisao je u knjizi “Put prirodnjaka oko sveta”. Na obalama Južne Amerike i ostrvima Tihog okeana proučavao je geološke formacije, biljke i životinje i zaključio je da su se organizmi postepeno menjali. U epohalnom delu “Postanak vrsta putem prirodnog odabiranja” razradio je tezu o evoluciji. “Postanak vrsta” potpuno je izmenio dotadašnja shvatanja u biologiji, ali je izazvao i žestoka protivljenja. Ostala dela: “Promenljivost životinja i biljaka pod domaćim uslovima”, “Poreklo čoveka”.\nVremeplov: Umro Kant\nNa današnji dan 12. februara 1804. godine umro je nemački filozof Imanuel Kant začetnik nemačke klasične filozofije, jedan od najuticajnijih filozofa čije je delo donelo revolucionarne promene u modernoj filozofiji (“Kritika čistog uma”, “Kritika praktičnog uma”, “Kritika rasudne snage”, “Opšta istorija prirode i teorije neba”).\nVremeplov: Rođen Linkoln\nAmerički državnik Abraham Linkoln, predsednik SAD od 1860. do 15. aprila 1865. godine kada ga je u Vašingtonu ubio jedan fanatični pristalica ropstva, rođen je na današnji dan 12. februara 1809. godine. Od 1861. do 1865. godine vodio je građanski rat protiv otcepljenih južnih država i uspeo sačuvati Uniju, a 1863. je proglasio ukidanje ropstva u SAD.\nNa današnji dan 12. februara 1882. godine rođen je slikar Ljubomir Ivanović. Značajno je doprineo razvoju grafike i crteža u srpskom slikarstvu, a njegovi radovi s motivima iz Srbije i Makedonije, pored umetničke imaju i izuzetnu dokumentarnu vrednost.\nVremeplov: Uhapšen Solženjicin\nU Moskvi je na današnji dan 12. februara 1974. godine uhapšen ruski pisac Aleksandar Solženjicin, dobitnik Nobelove nagrade za književnost 1970. Narednog dana oduzeto mu je sovjetsko državljanstvo i proteran je iz zemlje. Posle dve decenije provedene u emigraciji u Vermontu (SAD), 1994. se vratio u Rusiju..\nVremeplov: Ptičiji grip ne može sa čoveka na čoveka\nNa današnji dan 12. februara 2004. godine Svetska zdravstvena organizacija potvrdila je da ptičiji grip koji je usmrtio mnogo ljudi, ne može da se prenese sa čoveka na čoveka.\nIlić: Doživotni i za povratnike u izvršenju krivičnih dela sa elementima nasilja\nRadna grupa Ministarstva pravde za izmenu Krivičnog zakonika održala je više sastanaka u plenarnom sastavu na kojima su analizirane mogućnosti za pooštravanje kaznene politike. Državni sekretar Ministarstva pravde Radomir Ilić rekao je Tanjugu da izmene KZ-a uvode kaznu doživotnog zatvora i idu u pravcu pooštravanja kazni za povratnike u izvršenju krivičnih dela sa elementima nasilja, kao i za trgovce i proizvođače droge. Pored toga, kako je dodao, izmenama će biti ograničena mogućnost da sud da ublaži kazne ispod minimuma, kao i da se reguliše pitanje uslovne osude, kako ne bi bila izricana u velikom broju slučajeva “Sada sudovi izriču uglavnom uslovne osude u preko 50 odsto slučajeva, ublažavaju kazne ispod minimuma, a takva situacija nije dopustiva jer to znači da su kriminalci na slobodi”, naveo je Ilić. On je istakao da ove izmene zakona imaju u preventivni i represivni karakter. “Represivni, jer će biti izvesnost kažnjavanja – onaj ko jednom ili više puta učini neko teško krivično delo sa elementima nasilja sigurno će biti u zatvoru – ako to javni tužilac dokaže. Sa druge strane stroge kazne imaće odvraćajući karakter za potencijalne učinioce krivičnih dela”, smatra Ilić. Napomenuo je da ove izmene prate primer najboljih evropskih praksi zemalja Evropske unije, pre svega Velike Britanije i Austrije i da će Srbija u narednih nekoliko meseci izvršiti opsežnu promenu Krivičnog zakonika (KZ).\nRebić: Uvesti institut ‘tri udarca'”\nDirektor policije Vladimir Rebić rekao je Tanjugu da su članovi grupe analizirali pooštravanje sankcija pre svega za krivična dela sa elementima nasilja kao što su krivična dela ubistva, teška ubistva, nasilničko ponašanje, nanošenje teških telesnih povreda, nasilje u porodici, ali i krivičnih dela iz oblasti zloupotreba narkotika, nelegalnog držanja oružja, nelegalnih eksplozivnih naprava. Namera je da se u srpsko zakonodavstvo uvede takozvani institut ‘tri udarca'”, naveo je Rebić i pojasnio da to podrazumeva da učiniocu dela sa elementom nasilja, koji to delo ponavlja to bude značajno teža okolnost. “Prilikom drugog slučaja kada učini to delo njegova minimalna kazna treba da bude najmanje trostruko veća nego što je zaprećena kazna za to krivično delo, a u slučaju da to učini treći ili svaki sledeći put može očekivati kaznu zatvora koja će biti najmanje 80 odsto od maksimalne zaprećene kazne za to krivično delo”, rekao je Rebić. Prema njegovim rečima, policija od izmena KZ-a očekuje da će pre svega sa ulice biti sklonjeni nasilnici, odnosno izvršioce ovih krivičnih dela, koji će biti suočeni sa činjenicom da će značajno više vremena provesti u zatvoru. “Na primer, za jedno krivično delo za koje je u ovom trenutku zaprećena kazna od 2 do 10 godina, u prvom slučaju sudija će moći da mu opredeli kaznu od 2 do 10 godina, ako ponovi delo kazna će biti u rasponu od 6 do 10 godina, a u svakom sledećem slučaju kazna će biti u rasponu od 8 do 10 godina”, precizirao je Rebić. Ove izmene će, kako smatra Rebić, doprineti da učinioci tih krivičnih dela budu “tamo gde im je mesto”, a ne na ulicama. “Naša očekivanja su da će nakon ovih izmena biti obezbeđen ambijent za veću bezbednost građana Srbije”, rekao je direktor.\nBeatović: Princip odgovornosti zbog neodgovornosti\nPredsednik Srpskog udruženja za krivično-pravnu teoriju i praksu Stanko Beatović smatra da “moramo da ožitvorimo princip odgovornosti zbog neodgovornosti”. “Ako država hoće da ima više uspeha na polju borbe protiv kriminaliteta mora da preduzme mere na tri polja. Prvo polje je vezano za kaznenu politiku, koja mora da bude adekvatna”, rekao je Beoatović i izrazio podršku inicijativi za uvođenje kazne doživotnog zatvora, ali samo pod jednim uslovom. Taj uslov je da kazna doživotnog zatvora bude normirana u skladu sa odgovarajućim međunarodnim pravnim standardima, jer ako se to ne bi desilo onda bismo imali više štete, nego koristi od toga, smatra je Beatović. Drugo polje na kojem se mora preduzeti inicijativa i koje prema njegovom mišljenju ima ključni značaj u ovom momentu, jeste povećanje stepena izvesnosti krivične odgovornosti učinilaca krivičnih dela. “Kriminološka istraživanja govore da najveći broj učinilaca krivičnih dela, posebno onih zbog kojih je ova inicijativa za izmene pokrenuta, vrše krivična dela jer smatraju da neće biti otkriveni ili u slučajevima da budu procesuirani da će na neki način izbeći krivičnu odgovornost. Ako mi ne podignemo taj stepen izvesnosti budućih potencijalnih izvršioca krivičnih dela na daleko veći nivo, mislim da i sa ovom intervencijama nećemo postići ono što treba”, precizirao je Beatović. Treće polje izmena podrazumeva radikalne mere kako bi se povećao stepen efikasnosti krivičnih postupaka jer, kako je naveo, kada određeni krivični postupak traje preko pet godina – to mora da bude alarm za nadležne državne organe da preduzmu neke mere.\nPrema njegovim rečima, istraživanja pokazuju da preko 10 odsto predmeta traje preko pet godina, za šta, kako kaže, nema opravdanja. Što se tiče odlaganja glavnog pretresa, Beatović kaže da postoji odredba da glavni pretres mora da traje, da ne može da bude prekidan, ali da to nije slučaj kod nas, već pravilo da se pretresi odlažu i to ne na nekoliko dana, već na nekoliko meseci. “U vezi sa tim treba uzeti u obzir da okrivljeni i advokati odbrane imaju uticaj na odugovlačenje postupka, i da čak šta više i zloupotrebljavaju određene krivično procesne norme, ali kako odbrana ima mogućnost da utiče na odugovlačenje, tako i sud ima dužnost da spreči zloupotrebu normi”, smatra Beatović. Ako se ove dve pretpostavke ne budu dovele na nivo na kojem moraju da budu, nećemo imati ti povećanje uspeha u borbi protiv kriminaliteta, zaključio je on.\nDirektorima Instituta u Vinči određen pritvor do 30 dana\nViši sud u Beogradu odredio je pritvor do 30 dana direktorima u Institutu za nuklearne nauke “Vinča” Slavku Kariću (37) i Branku Spajiću (31), osumnjičenima za krivično delo trgovina uticajem. Portparol suda Bojana Stanković precizirala je za Tanjug da je sudija za prethodni postupak doneo rešenje kojim je odredio pritvor prema osumnjičenima zbog opasnosti da će ometati istragu uticanjem na svedoke. Na ovo rešenje osumnjičeni imaju pravo da ulože žalbu vanraspravnom krivičnom veću suda u roku od tri dana. MUP je u petak saopštio da su osumnjičeni od jednog zaposlenog tražili 4.000 evra kako bi posredovali da ne bude premešten na drugo radno mesto. Sumnja se da su Karić i Spajić tražili i uzeli novac da bi posredovali da oštećeni ne bude premešten sa radnog mesta u okviru koga je bio upućen u jednu špeditersku kuću, gde je ostvarivao značajne novčane bonuse. Osumnjičeni Spajić je uhapšen prilikom primopredaje novca u jednom tržnom centru u Beogradu, navela je policija. Karić je, prema pisanju medija, suprug direktorke Instituta Milice Marčete.\nDirektorka “Vinče” podnosi ostavku?\nDirektorka Instituta za nuklearne nauke “Vinča” Milica Marčeta Kaninski podneće ostavku na tu funkciju, piše “Blic”. List navodi da je ostavci na mesto direktorke prethodilo hapšenje njenog muža Slavka Karića zbog trgovine uticajem.\nPravilnikom o bezbednosti dečijih igrališta čija je puna primena počela 23. novembra, uvode se evropski standardi za opremu koja se postavlja na dečja igrališta koji podrazumevaju zahteve za bezbednost u pogledu materijala, projektovanja i izrade, čime se bezbednost dece podiže na viši nivo, rečeno je danas na skupu u Privrednoj komori Srbije u Beogradu. Na obuci o bitnim zahtevima novog Pravilnika rečeno da je suština da se bezbednost dece unapredi i smanji mogućnost povrede na minimum, a ako dođe do nje, da se zna ko je odgovoran za šta u tom postupku. Pravilnik je definisao rok od tri godine da se sva igrališta dovedu u bezbedno stanje, što znači da će nova da se grade u skladu sa standardima i drugim zahtevima iz Pravilnika, a postojeća će za te tri godine morati da se prilagode. Nakon stupanja na snagu 25. avgusta, Pravilnik je imao odloženu primenu od tri meseca, te je njegova primena obavezna od 23. novembra. Period od tri meseca je bio period usaglašavanja, koji pre svega služi da bi se imenovala tela koja će vršiti kontrolu igrališta i da bi se upoznali svi ostali subjekti na koje se Pravilnik odnosi, rečeno je na skupu.\nSekretar Udruženja za stručne, naučne i tehničke delatnosti u Privrednoj komori Srbije Ljubiša Dimitrijević ukazao je na važnost donošenja ovog pravilnika kao i to što su u njegovoj izgradi i donošenju učestvovale sve interesne grupe . On je rekao da su obuke učesnika u donošenju ovog propisa važne kako bi se otklonile sve nejasnoće.\nPomoćnik ministra privrede Aleksandar Starčević rekao je da su Pravilnikom definisani svi učesnici u samom postupku, od projektovanje, do montaže, održavanja i odgovornosti u svim tim segmentima. On je ukazao da će se igrališta graditi u skladu sa evropskim standardima 11076 i 11077, kako u pogledu definisanja opreme koja se ugrađuje, tako i podloge koje moraju biti bezbedne sa stanovništa visina, pokretnih delova, kao i odgovarajućeg kvaliteta.\nDo sada je ova oblast bila regulisana samo Zakonom o opštoj bezbednosti proizvoda, i sprave su se posmatrale kao proizvod i kao takve su stavljane na igralište. Sva igrališta biće izrađena po evropskim standardima, a u prelaznom periodu radovi na postojećim igralištima će se obavljati u cilju usklađivanja sa zahtevima novog Pravilnika, rečeno je na skupu. Prema novom propisu, podloga na igralištima će morati da bude takva da poseduje svojstvo ublažavanja (amortizacije) udara, od prirodnih materijala poput peska, trave, šljunka, malča ili od gume, dok sprave mogu biti više “kreativne” kako bi razvijale motoriku dece. Podloga mora da bude takva da dete prilikom pada ne doživi ozbiljniju povredu, odnosno da se zapravo mogućnost povrede svede na minimum.\nPravilnik je definisao rok od tri godine da se sva igrališta dovedu u bezbedno stanje, to znači da će nova da se izrađuju u skladu sa standardima i drugim zahtevima iz Pravilnika, a postojeća će za te tri godine morati da se prilagode. Oprema koja nije ispravna moraće da se ukloni ili popravi, a kazne za kršenje zahteva Pravilnika su zakonom propisane. Kada dođe do oštećenja sprava i drugih elemenata u okviru igrališta, troškove popravke snosiće vlasnik, odnosno osiguravajuće kuće, ako vlasnici osiguraju igrališta.. Nakon isteka propisanog roka od tri godine, igrališta koja se ne budu dovela u bezbedno stanje biće zabranjena za korišćenje.\nJasenovac “na mapi” hrvatskih škola?\nPrema najavi iz hrvatskog Ministarstva nauke i obrazovanja, škole u Hrvatskoj će dobiti novu preporuku – da posete i Spomen-područje Jasenovac, mesto najvećeg ustaškog logora u Drugom svetskom ratu, piše “Jutarnji list”. “Ministarstvo će u skladu s novim kurikulumom građanskog vaspitanja preporučiti školama posetu Spomen područje Jasenovac tako da škole, ako se odluče za tu aktivnost, mogu istu na vreme uvrstiti u svoje školske kurikulume”, rekli su za “Jutarnji”nadležni u Ministarstvu. Prema statistikama, Spomen-područje Jasenovac dosad nije bilo često mesto školskih poseta. Iako je Obrazovni centar u Jasenovcu zamišljen kao mesto gde se mladi suočavaju sa posledicama poricanja ljudskog dostojanstva, mržnje i ksenofobije, a njihove muzejske radionice nude novi pristup u obrazovanju o holokaustu, genocidu i stradanju antifašista u Drugom svetskom ratu, čime predstavljaju osnovu za učenje o ljudskim pravima, mali je broj učenika organizovano posećivao Jasenovac.\nPrema podacima Spomen-područja, u 2018. posetilo ih je 15 školskih grupa – osam iz srednjih i sedam iz osnovnih škola Hrvatske. Paralelno beleže 19 školskih grupa iz stranih država, od toga najviše iz Italije (11) i Slovenije (4). Godinu ranije, Jasenovac je posetilo tek devet školskih grupa iz Hrvatske, na šta je upozorio direktor Spomen-područja Jasenovac Ivo Pejaković. Pejaković kaže da nije upoznat šta piše u novome kurikulumu, ali ako školama budu upućene preporuke za posetu bivšem logoru, to svakako vidi kao korak u dobrom smeru. Kako objašnjava, SP Jasenovac sa školskim grupama radi po obrazovnom programu koji se sastoji od tri dela: poseta prostoru nekadašnjeg logora Jasenovac uz stručno vodstvo kustosa, obilazak Memorijalnog muzeja, te radionice s učenicima u prostoru Obrazovnog centra. Program traje oko tri sata. “Ciljevi su da se učenici upoznaju s osnovnim činjenicama o logoru Jasenovac, osuda ustaškog pokreta te zločina počinjenih na osnovi rasnih zakona i ideologije ustaškog pokreta kroz priče o ljudskim sudbinama, izazivanje saosećanja prema žrtvama i zatočenicima logora i poruka za sadašnjost i budućnost da bi učenici imali jasan stav o osudi ideologija koje određene pojedince i grupe u društvu etiketiraju kao ‘drugačije'”, kaže Pejaković.


Vuksanović: Srbija će pokušati da izbegne sankcije Belorusiji na isti način kao i sankcije Moskvi - European Western Balkans\nVuksanović: Srbija će pokušati da izbegne sankcije Belorusiji na isti način kao i sankcije Moskvi\nAutor EWB 07. 06. 2021.\nBEOGRAD – Vlasti Srbije su u nezgodnoj poziciji kada je reč o Belorusiji i pokušavaće da izbegnu odluku o sankcijama koje se donose u EU na isti način na koji izbegavaju recimo da uvedu sankcije Moskvi zbog konflikta sa Ukrajinom, ocenio je Vuk Vuksanović, istraživač Beogradskog centra za bezbednosnu politiku i doktorand na Londonskoj školi ekonomije.\nVuksanović je u emisiji EWB SREENING podsetio da se Srbija prošle godine pridružila osudi Evropske unije režima u Minsku zbog veoma spornih predsedničkih izbora.\n“Međutim, to je bilo urađeno u trenutku upravo kada je (predsednik) Vučić pokušavao da ostvari jače veze sa Zapadom, ali i isto tako u trenutku kada ruski predsednik Vladimir Putin nije imao dobre odnose sa režimom u Belorusiji jer je bio veoma ljut zbog pokušaja predsednika Lukašenka da balansira i huška Zapad i Rusiju jedne protiv drugih”, ocenio je Vuksanović.\nSada se, međutim situacija promenila i ovoga puta je režim Lukašenka stavljen pod političku zaštitu Moskve i predsednika Putina, što Srbiju stavlja u nezgodan položaj.\nVuksanović je ocenio da, iako je Beograd poslednjih godina zamenio Rusiju Kinom kao glavnim spoljnopolitičkim partnerom van zapadnog sveta, nakon dolaska Džozefa Bajdena na mesto predsednika SAD, Srbija ipak u potrazi za tim diplomatskim zaštitnikom, naročito po kosovskom pitanju, te je ponovo “odmrzla” neke stare veze sa Moskvom, što se ogleda i u stavu prema Belorusiji.\nKada je reč o Kosovu, najava predsednika Srbije da će Grčka podići odnose sa Kosovom na viši nivo je delimično medijsko spinovanje vlasti radi “dizanja temperature”, ali takođe postoji blagi pokušaj Evropske unije da pet članica koje ne priznaju Kosovo približe zajedničkom stavu radi lakšeg vođenja pregovora, smatra Vuksanović.\nOn je podsetio da se Grčka, Rumunija i Slovačka, iako nisu priznale Kosovo, ni pre nisu libile da održavaju neki vid političke komunikacije i političkog odnosa sa vladom u Prištini. S druge strane, to je u oštroj suprotnosti sa Španijom i Kiprom, koje imaju tvrd stav prema Kosovu.\n“Španija i Kipar će ostati kamen spoticanja potencijalno za Evropskoj uniji jer im je veoma teško da se pridruže bilo kakvoj poziciji Evropske unije prema Kosovu do trenutka dok ne postoji nešto oko čega se i Beograd kao matična zemlja može usaglasiti”, ocenio je Vuksanović.\nPrema njegovom tumačenju, tokom pandemije COVID-19 Evropska unija reagovala je veoma sporo i trapavo, dok sa druge strane Kina reagovala blagovremeno, hitro i veoma vidljivo, zbog čega, iako je možda slabiji igrač i ulaže manje konkretnih resursa u ovaj region, dobija mnogo više političkih i diplomatskih poena od samog Brisela.\n“Prvobitna kratkoročna, ja bih rekao kratkovida, zabrana koju je prošle godine uvela EU na izvoz zaštitne medicinske opreme van EU je omogućila Kini da poentira upravo na ovom čuvenom slučaju o “kraju evropske solidarnosti”. A isto tako naravno njihov inicijalni neuspeh COVAX sistema je isto tako omogućio Pekingu da profitira kroz njihovu tzv. diplomatiju vakcina”, rekao je Vuksanović.\nGovoreći o politici balansiranja Srbije, on je rekao da se po pitanju vakcina ova strategija isplatila i da na zapadu niko neće zameriti Srbiji nabavku kineskih vakcina u uslovima pandemije.\n“Međutim…kako budu odnosi između Zapada i Pekinga bili sve više tenzični, postojaće oblasti na koje zapadne prestonice neće gledati toliko blagonaklono, poput na primer nabavke kineske vojne opreme ili naravno prisustvo Huawei-a u Srbiji”, dodao je Vuksanović.\nZaključio je da sve zavisi uvek od toga koliko je Zapadu zapravo stalo do nekog spornog pitanja.\n“Ukoliko je Zapadu stalo do nekog pitanja i ukoliko je Zapad spreman da politički i potencijalno čak i ekonomski pritisne Beograd, Beograd tad isto odstupa”, rekao je Vuksanović.\nBelorusijaBeogradski centar za bezbednosnu politikuEWB SCREENINGKinaKosovoRusijaVuk Vuksanović\n[VIDEO] Napredak unazad\nNATO posvećen izgradnji jakog partnerstva sa Srbijom\nStevo Pendarovski novi predsednik Severne Makedonije\nEWB 05. 05. 2019.\n[Video] Saradnja sa Zapadom se medijski marginalizuje\nEWB 26. 10. 2017. 30. 12. 2020.\nReferendum o sporazumu s Prištinom verovatno 2019.\nEWB 26. 06. 2018. 26. 06. 2018.


Dušan Golumbovski, rođen 15. mart 1941. u Beogradu, na daske koje život znače stao je prvi put sa deset godina, a glumačku akademiju upisao je sa Zoranom Radmilovićem, Stanislavom Stašom Pešić, Petrom Kraljem, Milošem Žutićem i Oliverom Katarinom Vučo.\nŠezdesetih godina prošlog veka se zajedno sa drugim velikanima našeg glumišta, kao što su Slobodan Đurić, Ivan Bekjarev, Miodrag Andrić-Moljac i Dejan Konstatinović, okuplja oko Teatra Nacionalne Drame i drugih grupa nastalih po ideji Eve i Radomira Stevčića Ras, koje prezentovane na netradicionalan način, započevši sa organizacijom književnih večeri prerastaju u politički teatar odlikovan kritikom komunističkog sistema.\nOsim zapaženih rezultata u teatru, televizijskoj i filmskoj publici se predstavlja u više od pedeset ostvarenja, te snima više od sto epizodnih nastavaka poznatih serija, beležeći poseban uspeh u serijama scenariste Siniše Pavića. Veliku popularnost stekao je upravo pojavljivanjem u televizijskim serijama “Srećni ljudi” i “Bela lađa”, a odigrao je više desetina briljantnih uloga na scenama Narodnog pozorišta i Pozorišta na Terazijama.\nZajedno sa Banetom Cvetkovićem, 1967. godine čini prvi voditeljski par kultne TV emisije značajne za formiranje jugoslovenske rokenrol scene “Koncert za mladi ludi svet” Nikole Karaklajića, u kojoj nastaju prvi muzički spotovi domaćih rok grupa.\nU penziju je bio od 2002. godine.


PREDLOG ZAKONA O IZMENAMA I DOPUNAMA ZAKONA O BEZBEDNOSTI SAOBRAĆAJA NA PUTEVIMA: Predviđeno povećanje maksimalne brzine vožnje na svim auto-putevima na 130 kilometara na sat\nMaksimalna brzina vožnje od 130 kilometara na sat biće moguća na svim auto-putevima, ali će ostati ograničenja tamo gde su propisane brzine od 100 kilometara na sat. Uskoro, se očekuje se i povećanje brzine i na regionalnim putevima i naseljima, svuda gde za to ima uslova, a među prvima će biti put Zemun-Borča i Pupinov most gde postoje po tri trake u dva pravca, a gde je sada ograničenje 50 kilometara na sat.\nPredlog za povećanje maksimalne brzine naći će se 14. maja 2018. godine na dnevnom redu u Narodnoj skupštini Republike Srbije, tako da se očekuje da zaživi u junu, taman kad većina građana Srbije počinje da se sprema za letovanje. Do sada je ograničenje brzine na auto-putu 120 kilometara na čas, a Predlogom zakona o izmenama i dopunama Zakona o bezbednosti saobraćaja na putevima, koje je vlada uputila parlamentu po hitnom postupku to će se menjati. Međutim, sa većom brzinom stiže i upozorenje, da će posledice saobraćajnih nezgoda biti i teže i veće.\n- Naši auto-putevi su drugačijeg kvaliteta nego pre, imamo skoro završen auto-put na Koridoru 10 i 17 miliona više vozila koja ga koriste nego pre dve godine - ističe Zorana Mihajlović, ministarka građevinarstva, saobraćaja i infrastrukture i dodaje da se duž koridora otvaraju odmorišta, uvedeni su besplatan vaj-faj i punjači za električne automobile.\n- Postoje iskustva u svetu u razvijenim zemljama, gde su bili pokušaji da se brzina digne sa 120 na 130 kilometara na sat. Tako je, na primer, SAD uradila i samo posle dve godine ukinula to povećanje maksimalne brzine - podseća Milan Vujanić, profesor Saobraćajnog fakulteta.\nIzvor: Vebsajt Blic, Danijela Nišavić, 11.05.2018.


Koncert Kvartet flauta "Flutete" u Jazavcu\n13. Sep 2020 101\nU četvrtak, 17. septembra 2020. godine u Gradskom pozorište "Jazavac" održaće se koncert Kvartet flauta "Flutete", s početkom u 20:00 časova.\nČetiri flautistkinje koje muziciraju u kamernom sastavu "Flutete" , Sunčica Lončar, Marija Pilipović, Nataša Vukojević Dukić i Deana Simić umjetnički rad započele su 2014. godine i ostvarile izuzetno zapažene nastupe koji su im omogućili gostovanja i koncerte u velikom broju gradova BiH i inostranstvu.\nIako su ispočetka muzicirale samo na traverzo flautama, širok izbor literature ih je ponukao da svoje umijeće sviranja prošire i na druge vrste flauta. Tako sada u mnogim djelima koja su na repertoaru "Fluteta" možemo čuti baršunaste duboke tonove alt flaute ili prodorne, visoke tonove pikolo flaute.\nKoncertom u Gradskom pozorištu "Jazavac" prikazaće bogatstvo muzike pisane za flautu, izazove koje kompozitori stavljaju pred izvođača, sadržajnost i ljepotu programske muzike koju je raznolika publika ocijenila kao vrlo prijemčivu.\nCijena ulaznice je 8KM, a u slučaju loših vremenskih prilika koncert će se održati u sali Gradskog pozorište "Jazavac".\nTagovi: flutete flauta koncert jazavac


Većina institucija BiH povećala troškove: Trebaju više novca za zapošljavanje, putovanja, vozila, namještaj\nOvogodišnji budžet institucija Bosne i Hercegovine i međunarodnih obaveza, prema prijedlogu, veći je za 67,4 miliona KM nego prošlogodišnji. Povećani su i troškovi većine bh. institucija.\nOd ukupno 75 institucija, njih tek 12 je planiralo iste ili niže budžete, što znači da su 63 ministarstva, agencije, uprave, planirali veće izdatke.\nInstitucije, između ostalog, planiraju više novca nego prošle godine za putne troškove, namještaj, službena vozila, nova zapošljavanja…\nU planu je zapošljavanje 262 nova službenika, a među njima 15 u Parlamentarnoj skupštini BiH, deset u Regulatornoj agenciji za komunikacije (RAK), dvoje u Ministarstvu vanjske trgovine i ekonomskih odnosa BiH…\nTo je jedan od razloga zbog čega će se za bruto plaće i naknade dati oko 10,5 miliona KM više nego lani, a među ostalim razlozima je usklađivanje plaća sudija, tužilaca i stručnog osoblja u skladu sa zakonom, te popunjavanje državnog zatvora.\nNovih 15 zaposlenih u Parlamentu BiH koštat će nešto više od milion KM, dok će, poređenja radi, prijem deset novih ljudi u RAK-u koštati 300.000 KM. Također, Predsjedništvo BiH treba 275.000 KM više zbog “uskladivanja dinamike zapošljavanja”.\nI naknade će biti veće za ukupno 11,4 miliona KM u odnosu na 2020. godinu i ne samo zbog novih zapošljavanja već i porasta broja onih koji ostvaruju pravo na jubilarnu nagradu i otpremninu zbog odlaska u penziju.\nPlanirana su i povećanja putnih troškova. Za putovanja Parlamentarnoj skupštini BiH ove godine treba ukupno 940.000 KM ili 298.000 KM više nego lani. Obrazloženje dato u budžetu glasi “rezultat planiranja aktivnosti u okviru nadležnosti institucije”.\nZa putne troškove će Regulatorna agencija za komunikacije BiH imati na raspolaganju 177.000 KM više nego lani, odnosno imat će ukupno 360.000 KM. Predsjedništvo BiH također planira 344.000 KM više za putne troškove koji će ih ove godine “koštati” ukupno 688.000 KM, barem prema planu.\nKada su u pitanju izdaci pod nazivom “materijal i usluge”, Služba za zajedničke poslove institucija BiH treba oko milion KM više nego lani zbog planiranja većeg iznosa za lož ulje, tekuće održavanje i nabavku materijala.\nI Agencija za lijekove i medicinska sredstva BiH imat će povećanje od 380.000 KM, između ostalog zbog planiranja većeg iznosa za telefonske i poštanske usluge.\nPrema prijedlogu budžeta koji je usvojen u Zastupničkom domu Parlamenta BiH, za ugovore o djelu institucije BiH ove godine planiraju potrošiti oko 5,3 miliona KM, za reprezentaciju oko 2,6 miliona KM, a za komisije oko 1,2 miliona KM.\nNabavka opreme, u šta spadaju i nova službena auta, koštat će oko 7,5 miliona KM više nego 2020. godine.\nTako, između ostalog, Uprava za indirektno oporezivanje BiH planira izdvojiti 1,2 miliona KM za vozila i 100.000 KM za namještaj, Agencija za identifikacijske dokumente, evidenciju i razmjenu podataka Bosne i Hercegovine planira 1,8 miliona KM za nabavku sistema za virtualizaciju, Granična policija nabavlja vozila za 180.000 KM s tim da će 150.000 KM osigurati prodajom starih vozila.\nGeneralni sekretarijat Vijeća ministara platit će 360.000 KM za nova auta, od čega će 50.000 KM osigurati prodajom starih. Ministarstvo vanjskih poslova planira 100.000 KM za namještaj, te 450.000 KM za devet vozila s tim da će 30.000 KM osigurati prodajom stalnih sredstava.\nPredsjedništvo Bosne i Hercegovine planira 165.000 KM za namještaj, a za osam auta planira dati 635.000 KM s tim da će 100.000 KM osigurati prodajom starih.\nNadalje, Parlamentama skupština Bosne i Hercegovine za nova službena auta daje 500.000 KM, a kupit će i opremu za prijenos podataka i glasa za šta su planirali 202.000 KM. Služba za zajedničke poslove institucija BiH planira 469.000 KM za policijsku opremu, 110.000 KM za ugostiteljsku opremu, 50.000 KM za vozila. I Ministarstvo finansija i trezora BiH planira kupovinu službenih vozila, kao i RAK i Agencija za lijekove i medicinska sredstva Bosne i Hercegovine.\nTakođer, Regulatorna agencija za komunikacije treba 230.000 KM za rekonstrukciju multimedijalne sale.\nVeći su i kapitalni izdaci u ovoj godini za 10,2 miliona KM, a među njima je i 400.000 KM za sanaciju krova zgrade Parlamentarne skupštine BiH.\nMinistarstvu vanjske trgovine i ekonomskih odnosa treba 750.000 KM za podršku sajmovima u zemlji i inostranstvu.\nI dok se odvojio novac za novih 15 ljudi u Parlamentu BiH i za nova službena auta, nije udovoljeno zahtjevu za, između ostalog, remont helikoptera i uvođenje novih tehnologija u izborni proces.\nZa borbu protiv pandemije protiv COVID-19 planirano je 21,7 miliona KM.


Aladin Paučinac Archives - Snews\nHome Posts tagged Aladin Paučinac\nNezadovoljni stanjem u Opštoj bolnici Novi Pazar tokom pandemije koronavirusa, zbog izbjegavanja odgovornosti i odnosom organa vlasti i zvaničnika, grupa građana je prije sto dana počela protest ispred uprave novopazarske bolnice. Do sada u Novom Pazaru nije zabilježeno da je neko zbog nečega,u\nKo će da snosi odgovornost, zašto država nije pomogla, zašto je skoro polovinu od ukupnog broja umrlih umrlo u Sandžaku? Moraju priznat da su bili nespremni, poručeno je sa večerašnjeg protesta grupe građana ispred uprave Opšte bolnice u Novom Pazaru. Pored ostavki zatražena je i krivična odgovornost, kao i odgovor na pitanje zbog čega su, […]\nIspred uprave Opšte bolnice u Novom Pazaru održan je još jedan protest građana koji su zatražili od nadležnih da saopšte tačne podatke o broju umrlih od koronavirusa i ostavke Gradskog štaba za vanredne situacije i koordinatora OB Novi Pazar dr. Mirsada Đerleka. “Hoćemo tačne informacije”, “Prvi u Evropi”, “357, ostavke”, “Ovdje


“Definicija genija”: Milan na predivan način čestitao rođendan Dejanu Savićeviću\nDefinicija genija. Izvanredna intelektualna moć, koja se naročito manifestuje u stvaralačkoj aktivnosti, piše na zvaničnoj Twitter stranici kluba sa San Sira\nDefinicija genija. Izvanredna intelektualna moć, koja se naročito manifestuje u stvaralačkoj aktivnosti, piše na zvaničnoj Tvwitter stranici kluba sa San Sira\nVelikan evropskog i svjetskog fudbala, Milan, na prelijep način čestitao je 53. rođendan Dejanu Savićeviću.\n“Definicija genija. Izvanredna intelektualna moć, koja se naročito manifestuje u stvaralačkoj aktivnosti”, piše na zvaničnoj Tvwitter stranici kluba sa San Sira.\nSavićević je ostavio dubok trag u dresu Milana, za koji je nastupao od 1992. do 1998. godine.\nSa “rosonerima” je osvojio tri Skudeta, a bio je prvak Evrope i osvajač Superkupa Starog kontinenta 1994. godine, prenosi CdM.


M. P. - Blic\nDo sudara automobila i kamiona došlo je nešto pre 12 sati na Novom Beogradu. Iz Hitne pomoći za "Blic" ističu da nisu dobili poziv da izađu na teren.\nPesničko veče posvećeno srpskom pesniku Brani Petroviću upriličeno je večeras u hramu kulture Bežanija uz čitanje njegove poezije i muzički program. Ovo je samo jedan od programa i poduhvata koje sprovodi Udruženje Stara Bežanija, posvećeno čuvanju ovog kraja grada, unapređenju života i sećanju na njegovu istoriju i svoje čuvene sugrađane.\nVozovi Bg voza, kao i na pravcu prema Šidu, jutros su kasnili sa svojim polascima zbog kvara na području stanice Zemun, saopštili su iz "Srbija voza".\nZAŠTO NEMA GREJANJA? Temperatura u Beogradu 9 stepeni, ali su uprkos obećanjima RADIJATORI HLADNI\nGradonačelnik Beograda prof. dr Zoran Radojičić najavio je prošle nedelje da će "grejanja u maju biti sve dok prognozirana srednja dnevna temperatura od strane Republičkog hidrometeorološkog zavoda u Beogradu bude 12 stepeni i niža". Međutim, danas, iako su ispunjeni svi uslovi, Beograđane su ujutro dočekali hladni radijatori!\nPredsednik Srbije Aleksandar Vučić prisustvovaće sutra na inauguraciji novoizabranog predsednika Republike Severne Makedonije na njegov poziv, saznaje "Blic".\nTura biciklom po prestonici, Festival ulične hrane i otvaranje Festivala dečijih pozorišnih predstava, samo su neki od događaja najavljenih za subotu i nedelju. Ekipa "Blica" pripremila je za vas top 11 listu dešavanja ovog vikenda, a verujemo da će svako pronaći nešto za sebe.\nTEŠKO POPODNE U BEOGRADU Serija saobraćajnih nesreća, oboren motociklista, POVREĐENA TRUDNICA\nU tri saobraćajne nezgode koje su se dogodile ovog popodneva povređeno je šest osoba, među kojima i jedna trudnica, saopštili su za "Blic" iz Hitne pomoći.\nJedna osoba lakše je povređena u sudaru na uglu ulica Svetozara Radojičića i Vojislava Ilića, saopštili su za "Blic" iz Hitne pomoći.\nUdes na Voždovcu, jedna osoba u Urgentnom centru\nDo lakšeg udesa na uglu Braće Jerković i Vojislava Ilića došlo je nešto pre 10.30 sati, a jedna osoba je lakše povređena, rekli su za "Blic" iz Hitne pomoći.\nKONCERT PRIJATELJSTVA Mladi kanadski i srpski virtuozi svirali u Beogradskoj filharmoniji\n"Kultura je važan put izgradnje mostova između dve zemlje", istakla je Keti Čaba ambasadorka Kanade u Srbiji uoči zajedničkog koncerta orkestra iz Kanade i Srbije, održanog večeras u Sali beogradske filharmonije.


MEGAPROJEKAT SAUDIJSKIH INVESTITORA U OPĆINI VAREŠ: POČELA PRODAJA NEKRETNINA | RTVUSK.ba\n18.03.2021 - 09:53\n-\tVodeća kompanija za razvoj nekretnina u Saudijskoj Arabiji Dar Al Arkan je počela prodaju nekretnina u okviru projekta izgradnje luksuznih kuća i stanova za odmor u Bosni i Hercegovini, tačnije Općini Vareš\nVAREŠ, 18. marta - Projekat je vrijedan 500 miliona saudijskih reala, odnosno više od 218 miliona KM.\n“Nakon pokretanja našeg projekta u Dubaiju, sada se širimo u Bosnu, to je zlatna prilika za kupovinu vrhunske nekretnine u vrlo poželjnoj evropskoj destinaciji. Vjerujemo da će ovo privući bosanske, saudijske i međunarodne investitore. Drago nam je što sarađujemo s lokalnim bosanskim arhitektima, savjetnicima i izvođačima na ovom projektu. Također pozdravljam brzu vladinu dodjelu dozvola za početak projekta čime je iskazana i želja BiH da privuče strane investitore", kazao je on.


Klop kombinuje sastav bez brazilskog tandema - Meridianbet Vesti\nLiverpul u ovu sezonu nije ušao sa isključivom ambicijom da mora da juriša na titulu u Premijer ligi, ali su karte počele da se otvaraju, a nade vernih navijača na Kopu da rastu.\nU utorak uveče na Enfild dolazi ekipa iz Čempionšipa, Lids, da u četvrtfinalu Liga kupa pokuša da nastavi sa odličnim igrama i iznenadi velikog favorita.\nJirgen Klop, koji se inače izvanredno uklopio u atmosferu na Mersisajdu i postao omiljeni lik za veoma kratko vreme, ima dosta problema sa igračkim personalom pred ovaj susret, zbog čega će verovatno na teren izvesti u priličnoj meri izmenjen sastav.\nTo se pogotovo odnosi na trojicu fudbalera koji igraju u napadu – Kutinja, Firmina i Staridža, od kojih će prva dvojica najverovatnije propustiti okršaj sa Lidsom.\nObojica su povređeni na utakmici sa Sanderlendom koju su crveni dobili sa 2:0, a na kojoj Danijel Staridž nije ni ulazio u igru. Izvanredni golgeter bi trebalo da predvodi napad Liverpula na ovoj utakmici, ali će Adama Lalana na povratak morati da pričeka još nekoliko dana, odnosno do vikenda i gostovanja Crvenih u Bornmutu.\nLids se nalazi u odličnoj formi, a posle pobede protiv Roterama u gostima, zauzima peto mesto na tabeli Čempionšipa. Na klupi ekipe se nalazi Gari Monk, nekadašnji trener Svonsija, koji je u to doba beležio pobede nad Arsenalom i Mančester Junajtedom, što znači da ima dovoljno znanja da pripremi taktiku kojom može da iznenadi velike klubove.\nJedan od najboljih u timu je Kris Vud, strelac devet golova u ligi i čak 4 u poslednjih pet utakmica!\nHernandez i Bridkat su dvojica igrača koja zbog povrede neće igrati, ali su Berardi i Janson ponovo u konkurenciji.\nOvo je susret ekipa koje spadaju u osvajače Liga kupa, ali uz veliku razliku u broju trofeja: naime, Liverpul je rekorder sa osam, dok je Lids svoj jedini pehar podigao 1968. godine!\nCrveni su prošle godine bili nadomak i devetog trijumfa, ali su u finalu izgubili od Mančester Sitija posle izvođenja jedanaesteraca.\nRivali su poslednji put odmerili snage takođe u liga kupu, ali je tada utakmica odigrana na Eland Roudu kada je Liverpul pobedio sa 1:0.\nBeli nisu slavili na Enfildu 15 godina, a na ukupno 51 utakmici na čuvenom stadionu, Lids je pobedio svega sedam puta, dok je njihov domaćin zabeležio skoro petostruko veći broj pobeda (33)!\nPredlog za tip – pobeda Crvenih iz iksa.\nTags:Čempionšip, Danijel Staridž, Gari Monk, Jirgen Klop, Lids, Liga Kup, Liverpul, trofej


Izlaganje predsednika Srbije, pred Savetom bezbednosti UN\nNaći kompromis naizgled nepomirljivih opcija\nČast mi je što pred ovim visokim forumom Ujedinjenih nacija mogu da u ime Srbije i Crne Gore izložim naše viđenje situacije na Kosovu i Metohiji, a povodom poslednjeg Izveštaja Generalnog sekretara o Misiji UN u ovoj pokrajini.\nTakođe mi je drago da vidim u delegaciji gospodina Petersena i legitimnog predstavnika albanskog naroda sa Kosova i Metohije, ali upozoravam da bi bilo izuzetno opasno ukoliko bi se njegovo prisustvo danas moglo protumačiti kao prejudiciranje ishoda pregovora o statusu koji upravo počinje.\nPre dva i po meseca, pod okriljem Ujedinjenih nacija, formalno su započeli politički razgovori o budućem statusu Kosova i Metohije. Tom prilikom jasno je izražen stav Saveta bezbednosti i drugih relevantnih međunarodnih činilaca da, uporedo sa razgovorima o budućem statusu, na samom Kosovu i Metohiji privremene institucije samouprave i Unmik moraju daleko brže i efikasnije nego do tada da rade na ispunjavanju standarda. Jer, bez ispunjavanja standarda nema zajemčenih prava i sloboda, ekonomskog oporavka i evropske perspektive za stanovnike Kosova i Metohije, kao što su i izgledi da se pregovori o budućem statusu okončaju sporazumnim rešenjem znatno manji.\nSrbija i Crna Gora prihvatila je stav Saveta bezbednosti da pregovori o budućem statusu pokrajine otpočnu uprkos tome što standardi ni iz daleka nisu bili ispunjeni, čime je pokazala svoju spremnost da traga za sporazumnim rešenjem kosovskog problema.\nRazume se, u tom traganju za političkim kompromisom Srbija i Crna Gora nedvosmisleno se drži osnovnih načela i normi međunarodnog prava, a pre svega onih koja se odnose na poštovanje suvereniteta i teritorijalnog integriteta međunarodno priznatih država. Takav stav moje zemlje nije samo u skladu sa načelima i praksom koji vladaju u međunarodnim odnosima; on je u punoj saglasnosti sa svim dokumentima UN koji se odnose na Kosovo i Metohiju, a pre svega sa Rezolucijom Saveta bezbednosti UN br.1244.\nISPUNJENJE STANDARDA KASNI I STAGNIRA\nU Izveštaju Generalnog sekretara, koji se odnosi na drugu polovinu prošle godine, jasno se kaže da, uprkos izvesnim pozitivnim rezultatima, ispunjavanje standarda na KIM teče suviše sporo, da "kasni ili stagnira". Ova situacija ima rđave posledice za sve stanovnike pokrajine, ali neosporno najteže pogađa Srbe. Nije reč samo o tome da je oštrica progona i diskriminacije najčešće i najviše uperena na njih. Suština problema je u ogromnim nepravdama počinjenim protiv Srba posle juna 1999. godine, koje do danas najvećim delom nisu ispravljene. Oko 60 odsto srpskog stanovništva u ovom periodu je proterano sa Kosova i Metohije; oni i dalje žive kao interno raseljena lica u centralnoj Srbiji i čekaju povratak u svoje domove, što im još uvek niko nije omogućio. Svi gradovi u pokrajini, osim Severne Mitrovice, 1999. etnički su očišćeni od Srba, a tako je i danas, mada je multietničko Kosovo teško zamislivo bez Srba u Prištini, Prizrenu ili Peći. Čak i da ponegde postoji napredak u ispunjavanju standarda - ako se ne dotiče gorućeg problema povratka, to nije suštinski napredak.\nOni Srbi koji su uprkos svemu ostali na Kosovu i Metohiji žive delom na samom severu pokrajine, u nekoliko opština sa srpskom većinom, a delom južno od Ibra, u većim ili manjim enklavama, gde su izloženi sistematskim pritiscima i diskriminaciji. Situacija srpskih enklava u pogledu lične bezbednosti i slobode kretanja i dalje je veoma teška, nezaposlenost i siromaštvo su veliki, životni uslovi uopšte daleko su od normalnih. Vlast u Prištini se ponaša prema njima diskriminatorski kada je reč o električnoj energiji, a u poslednje vreme vrši na njih i dodatni pritisak tako što im se onemogućava da budu normalno informisani i da komuniciraju sa svetom. Iz Prištine im, naime, blokiraju pristup fiksnoj i mobilnoj mreži beogradskog Telekoma, koji legalno radi na Kosovu i Metohiji, i ujedno ih sprečavaju da prate program srpske televizije sa severa pokrajine. Dozvolite mi da se i ovde poslužim istim rečima. Čak ako ponegde i ima napretka u ispunjavanju standarda - ukoliko se on ne dotiče gorućeg problema srpskih enklava na Kosovu i Metohiji, to nije suštinski napredak.\nU ovakvoj situaciji sasvim je razumljivo što Srbija, uključujući Srbe u pokrajini, gleda na statusni proces dvojako, sa zabrinutošću koliko i sa nadom. Mi se nadamo da će sadašnji položaj Kosova i Metohije, koji ne zadovoljava ni Srbe ni Albance ni međunarodnu zajednicu, kroz pregovore o budućem statusu biti zamenjen trajnijim, stabilnijim i pravednijim rešenjem. Ali u isti mah strahujemo da pregovori mogu biti minirani nametanjem nezavisnosti KIM, potezom koji nema nikakvo uporište u međunarodnom pravu i koji bi destabilizovao političke prilike na Balkanu. Želim pred ovim forumom da otvoreno iznesem stav Srbije i Crne Gore i o jednom i o drugom - i o tome šta su prednosti sporazumnog, kompromisnog rešenja, kao i o tome šta su opasnosti od jednostranog, nametnutog rešenja.\nI u samoj Kontakt grupi nedavno je upozoreno da se pitanju Kosova ne sme prilaziti mimo opštih principa međunarodnog prava, jer bi se tako stvorio opasan presedan i na samom Balkanu i u drugim delovima sveta. Pravna i politička načela na kojima počiva međunarodni poredak ne mogu važiti samo za jedne narode i države, a previđati se u slučaju drugih. To je pouka koju je Srbija izvukla iz teškog nasleđa devedesetih godina, ali ona važi i za druge. Srpski narod je tu pouku potvrdio kada je, rukovođen idealima demokratije, mirnim putem srušio režim Slobodana Miloševića 2000. godine. Tvrditi da su zahtevi za otcepljenjem u načelu neprihvatljivi kada je reč o međunarodno priznatim državama, ali da isti taj zahtev treba uvažiti kosovskim Albancima zato što su toliko pretrpeli pod režimom Slobodana Miloševića, znači zaboraviti ne samo na međunarodno pravo nego i na političke posledice koje bi imala takva jednostrana, Srbiji i Crnoj Gori nametnuta odluka. Zato je sasvim prirodno što većina zemalja u samom regionu danas gleda sa velikom zabrinutošću, a ponekad i sa otvorenim neodobravanjem na mogućnost otcepljenja Kosova i Metohije. Nezavisnost Kosova dovela bi do jednostrane promene međunarodno priznatih granica na Balkanu, a to bi destabilizovalo prilike u regionu i otvorilo prostor za obnovu konflikata iz prošlosti. Jedino Albanija podržava zahtev svojih sunarodnika sa Kosova i Metohije za otcepljenjem od Srbije i SCG.\nPosmatrati Kosovo kao izuzetak i jedinstven slučaj, koliko god ta ideja imala pristalica, politički je kratkovido i opasno. Jer, ako bi se kosovskim Albancima priznala nezavisnost, zašto je ne bi dobile i etničke grupe u drugim državama koje je isto tako glasno i emotivno traže kao Albanci kod nas? U tom smislu je tačno da je "kosovski slučaj" važniji od samog Kosova: rešenje za KIM imaće ogroman značaj i za Balkan i za evropsku bezbednost uopšte. Sistem demokratskih vrednosti današnjeg sveta ne poznaje merilo po kojem bi političke aspiracije kosovskih Albanaca imale težinu koja se inače ne priznaje jednostranim zahtevima za otcepljenjem. Ako bi, uprkos tome, Kosovo postalo nezavisno, to bi nažalost bio argument i ohrabrenje za secesionističke pokrete na mnogim drugim mestima u svetu.\nNEZAVISNOST ZA LJUDSKA PRAVA\nNegativne posledice simpatija s kojima se često gleda na zahtev za nezavisnošću Kosova vidne su već danas. Umesto da se položaj Srba na Kosovu i Metohiji vidi kao dokaz da politička elita kosovskih Albanaca nije istinski privržena multietničkom društvu, sve češće se čuje kako bi Srbija trebalo da prihvati nezavisnost KIM u zamenu za poboljšanje položaja srpske zajednice u pokrajini. Traži se, dakle, da Srbi prihvate nezavisnost KIM da bi im se priznala osnovna ljudska prava i sloboda. Ovakav način razmišljanja meni je duboko stran, stran je demokratskoj Srbiji, a siguran sam i da je protivan demokratskim vrednostima savremenog sveta. Srbi na KIM, kao ljudi bilo gde na svetu, imaju prirodno pravo na ličnu slobodu i sigurnost, na zaštitu svog nacionalnog i kulturnog identiteta, na slobodu izražavanja i političkog organizovanja, na slobodu veroispovesti, na zaštitu svoje imovine. Njima ta prava moraju biti priznata, jer se time ispunjavaju suštinske obaveze koje je na sebe preuzela međunarodna uprava u pokrajini i, preko nje, same UN, što se najbolje vidi po izričitim odredbama Rezolucije br. 1244 SB UN. Ta prava nisu, i ne mogu biti, predmet trgovine između Beograda i Prištine. Sloboda, pravda i demokratija su vrednosti koje ne smeju biti predmet političkog pogađanja, već pripadaju svakom čoveku.\nPrva runda razgovora o budućem statusu KIM treba da bude održana za manje od nedelju dana. Predmet tog bečkog sastanka biće decentralizacija vlasti u pokrajini, koju državni vrh u Beogradu i sami Srbi sa Kosova i Metohije shvataju kao realističan način da se srpskoj zajednici u pokrajini vrate normalni uslovi života a da se interno raseljenim licima omogući povratak. Beogradski plan decentralizacije objavljen je pre više od mesec dana, tako da svako može da se uveri koliko su zahtevi koje on sadrži minimalan institucionalni okvir za opstanak Srba na Kosovu i Metohiji. Način na koji se prema tim zahtevima bude odredila albanska strana pokazaće, čini mi se, šta se može očekivati i u daljoj fazi pregovora koja će se ticati samog budućeg statusa Kosova i Metohije.\nU toj fazi, za koju je ključno da se odvija putem direktnih razgovora srpske i albanske strane, a uz prisustvo međunarodnih posrednika, treba naći politički kompromis između dveju na izgled nepomirljivih opcija. To je zadatak koji nije lak, ali on ujedno predstavlja najbolji način da se proveri politička zrelost i demokratsko opredeljenje onih koji se budu našli za pregovaračkim stolom. Politička platforma Beograda kada je reč o budućem statusu KIM u osnovnim obrisima je poznata i nema razloga da je ovde ponavljam. Ali, želim ipak da istaknem nekoliko stvari bitnih za zajedničku budućnost celog Zapadnog Balkana i njegovu evropsku perspektivu. Prvo, politički kompromis koji nudi Beograd omogućava da se poslednji veliki konflikt sa prostora bivše Jugoslavije reši sporazumnim putem, bez jednostrane promene međunarodno priznatih granica i političke destabilizacije koju ona uvek povlači za sobom. Drugo, Albanci na KIM dobijaju veoma široku autonomiju, koja će ih u većini pitanja svakodnevnog života učiniti samostalnim u odnosu na Beograd - pod uslovom da takvu istu autonomiju prihvate za srpski entitet u pokrajini. Treće, sporazumno rešenje do kojeg bi se došlo na ovaj način bilo bi međunarodno garantovano i, posle isteka određenog perioda (od, recimo, 20 godina), ono bi se ponovo našlo za pregovaračkim stolom. Četvrto, proces saradnje Srbije i Crne Gore, uključujući KIM, sa EU nastavio bi se putem odgovarajućih mehanizama pridruživanja. Konkretne pojedinosti ovakvog rešenja, koje bi mu udahnule život i učinile ga osnovom uspostavljanja vladavine prava i multietničke koegzistencije na KIM, mogu se naći tek u direktnim pregovorima dveju strana. Demokratska Srbija spremna je za takve pregovore i učiniće sve da oni uspeju, štiteći svoje legitimne interese i istovremeno uvažavajući legitimne interese drugih. Ako se na tim pregovorima svi budu tako ponašali, uveren sam da će se oni uspešno završiti i da će tako biti otvorena nova stranica u dugoj i najčešće konfliktnoj istoriji srpsko-albanskih odnosa. Ta nova stranica biće ujedno i važan korak u političkom, ekonomskom i kulturnom približavanju Balkana Evropi, cilju kojem današnja Srbija teži koliko i druge zemlje u ovom delu sveta.


Mediji Archives - Страница 3 од 17 - Centar za evropske politike Mediji Archives - Страница 3 од 17 - Centar za evropske politike\n20. decembar 2018. – Pristup Srbije reformama u domenima koje pokrivaju poglavlja 23 i 24 – pravosuđe i osnovna prava, pravda sloboda i bezbednost – nije dovoljno efikasan, kaže se u neformalnoj polugodišnjoj oceni Evropske unije. Uz to se primećuju i ozbiljna kašnjenja u ispunjavanju obaveza, ali napredak ipak postoji, pa je Srbija zbog toga dobila „solidnu trojku“ kao ocenu, rekli su u četvrtak predstavnici Centra za evropske politike.\nCilj su reforme, a ne samo članstvo u EU\n14. decembar 2018. – Predsednik Upravnog odbora Centra za evropske politike Srđan Majstorović je na događaju Rumunija preuzima predsedavanje Savetu – kakvi su izgledi za proširenje Unije koja se bavi sobom? rekao da naredna godina neće biti povoljna u kontekstu proširenja EU zbog izbora za Evropski parlament, usvajanja budžeta EU i drugih stvari. To zatišje, međutim, nije razlog da se zemlje kandidati obeshrabre, naveo je Majstorović i dodao da su „cilj reforme, a ne samo članstvo u EU“ i da treba iskoristiti vreme za reforme u oblasti vladavine prava.\nSpor tempo s poglavljima za EU – „dobro je što nije gore“\n9. decembar 2018. – Srbija sutra na međuvladinoj konferenciji u Briselu otvara 2 nova poglavlja u pregovorima sa Evropskom Unijom: poglavlje 17, koje se odnosi na ekonomsku i monetarnu uniju i pogavlje 18 o statistici. Krajem juna meseca Beograd je otvorio takođe dve pregovaračke teme sa Briselom – budžetske odredbe i ribarstvo. Da li su četiri otvorena poglavlja za godinu dana dobar rezultat i ima li Srbija razloga da se nada da će do 2025. godine steći pravo na članstvo?\n13. novembar 2018. – Da je trenutno stanje u državnim službama loše svedoče i rezultati istraživanja sa WeBER projekta, koji CEP sprovodi u saradnji sa partnerima iz regiona Zapadnog Balkana, prema kojima je Srbija na najgoroj poziciji u regionu kada je u pitanju pokazatelj „efektivne zaštite pozicije visokog državnog službenika od neželjenog političkog uticaja“, odnosno na skali od nula do pet Srbija je ocenjena najnižom ocenom – nulom, prenosi Danas.\nMajstorović i Todorović Štiplija o rezoluciji Evropskog parlamenta\n30. novembar 2018. – Poslanici Evropskog parlamenta usvojili su u Briselu izveštaj u kome se ocenjuje da je Srbija ostvarila napredak u ekonomskim reformama, ali da je potrebno da se ostvare opipljivi rezultati u reformi pravosuđa, suzbijanju korupcije i slobodi medija. Izveštaj se bavio i političkim pitanjima i trenutnom situacijom u regionu. Za rešavanje tog problema je, poručio je Srđan Majstorović, predsednik UO CEP-a, potrebna nova doza dijaloga, zasnovana na racionalnim parametrima. „Jedan parametar je da moramo da živimo jedni pored drugih, čitav proces pristupa EU zavisi od pomirenja, potrebno je ostvariti drugačiju viziju regiona,“ poručio je on u gostovanju na N1 Srbija.\n13. novembar 2018. – Izbori za Evropski parlament se održavaju od 23. do 26. maja naredne godine u specifičnom trenutku za Evropsku uniju.\nKako će izbori uticati na EU i njenu politiku prema Zapadnom Balkanu čitajte u autorskom tekstu predsednika Upravnog odbora CEP-a, Srđana Majstorovića, objavljenom u Danasu.\n28. novembar 2018. – Zapadni Balkan nije crna rupa Evrope, već njen sastavni deo, a Evropska unija ne može biti kompletna bez tog regiona, rekla je šefica pregovaračkog tima Srbije za pristupanje EU Tanja Miščević na konferenciji „Evropska unija i Zapadni Balkan“ koji je organizovao Centar za evropske politike – CEP.\nPogledajte više o događaju u vesti Glasa Amerike.\nSrbiju čeka ulaganje milijardi eura u zaštitu životne sredine\n21. novembar 2018. –Najavljivano još za 2016. godinu, otvaranje poglavlja 27. o ekologiji u pregovorima Srbije sa Evropskom unijom, koje se ocenjuje kao jedno od najtežih, malo je verovatno i do kraja 2018. godine. Kada bi to moglo da se desi zavisi najviše od toga kada će Beograd Briselu dostaviti svoju pregovaračku poziciju. Evropska komisija je još 2016. godine pozvala Srbiju da to učini, ali se to još nije desilo. To praktično znači, kako za Al Jazeeru objašnjava Zoran Sretić iz Centra za evropske politike (CEP), da Srbija jasno definiše na koji način planira da dugoročno finansira sprovođenje i primenu standarda zaštite životne sredine sadržane u EU propisima.


Izveštaji Evropske komisije o napretku odloženi zbog izbegličke krize\nBeta\t 13. oktobra 2015. 14:25\nEvropska komisija je danas saopštila da je zbog ključno važnog sagledavanja kako rešiti rat u Siriji i izbegličku krizu odloženo objavljivanje godišnjih izveštaja o napretku kandidata i potencijalnih kandidata za članstvo u Evropskoj uniji.\nKako je izjavio glavni portparol EK Margaritis Šinas ti izveštaji će biti objavljeni posle susreta vođa EU 15. i 16. oktobra u Briselu, na kojem će izbegličkoj krizi biti data apsolutna prednost.\nPortparol EK nije želeo da kaže da li će izveštaji biti objavljeni iduće nedelje.\n“Najvažnija stvar koju moramo da učinimo i na koju smo usredsredili našu ‘vatrenu moć’, tako da kažem, jeste hvatanje u koštac s izbegličkom krizom”, rekao je Šinas upitan da li je razlog za odlaganje izveštaja to što EU nastoji da s Turskom dođe do zajedničkog stava i delatnih mera za obuzdavanje navale ratnih izbeglica i ekonomskih migranata na Evropu.\n“Smatramo da je to sad ono čemu se moramo posvetiti, predstoji susret vođa EU i tome se mora dati apsolutna prednost”, naglasio je.\nPrema njegovim rečima EK će “kad se taj događaj (samit EU) završi ići i na objavljivanje godišnjeg izveštaja o proširivanju, što je i institucionalna obaveza EU i nije vezano za neka druga pitanja”.\nU diplomatskim izvorima u Briselu i medijima EU proteklih dana je isticano da Evropska komisija želi da sazna stav vođa EU o izbegličkoj krizi i posebno onome šta se očekuje da Turska, ključna zemlja za rešavanje migrantske krize, učini zajedno s Unijom da se spreči nekontrolisani priliv stotina hiljada imigranata preko granica EU.\nAli, kako je ukazivano, Komisija u Briselu smatra da bi, s ciljem da se postigne što bolji dogovor s Ankarom izveštaj, u kojem ima krupnih zamerki na delovanje demokratije i poštovanje temeljnih sloboda, trebalo pomeriti i zbog osetljivog trenutka uoči turskih parlamentarnih izbora 1. novembra i trenutne zapaljive turske unutrašnjepolitičke situacije u toj zemlji.


Obustava saobraćaja zbog bojevog gađanja na Manjači – Zvornik Danas\nNaslovna/INFOCENTAR/Obustava saobraćaja zbog bojevog gađanja na Manjači\nBANJALUKA – Na dionici regionalnog puta Han Kola – Stričići danas i sutra doći će do privremene obustave saobraćaja zbog izvođenja bojevog gađanja na vojnom poligonu Manjača.\nObustava će trajati u vremenu od 8.00 do 16.00 časova, a saobraćaj će biti preusmjeren na alternativni pravac Han Kola-Ledenice-Stričići, saopšteno je iz Auto-moto saveza Republike Srpske.\nU Republici Srpskoj i Federaciji BiH zbog kiše koja povremeno pada kolovozi su i dalje pretežno mokri i klizavi, na području Mrkonjić Grada jutros ima i magle, a odroni su česti na širem području Istočnog Sarajeva, Foče, Gacka, Mrkonjić Grada i Kneževa.\nZbog rekonstrukcije mosta preko rijeke Dragočajke u Zalužanima od danas počinju obustave saobraćaja za sva vozila na reginalnom putu Banjaluka-Klašnice, dionica Derviši-Klašnice dva, a za vrijeme obustave saobraćaj će biti preusmjeren na magistralni put Banjaluka-Klašnice.\nDo 20. septembra izvodiće se rekonstrukcija kolovoza na magistralnom putu dionica Krepšić-Brčko-Bijeljina i Karakaj-Jardanska petlja zbog čega će se saobraćaj, na mjestu izvođenja radova, odvijati jednom kolovoznom trakom.\nZbog izlaska na teren građevinskih mašina i vozila angažovanih na izgradnji autoputa Banjaluka-Doboj, na dionicama Šešlije-Johovac i Johovac-Rudanka, do kraja godine biće izmijenjen režim saobraćaja i to tako da će se povremene petnaestominutne obustave saobraćaja vršiti svaki puni čas od 7.00 do 17.00 časova, a nedjeljom od 7.00 do 13.00 časova. Alternativni pravac za vrijeme obustave je regionalni put Doboj-Modriča.\nIzmijenjen je režim saobraćaja i na dijelu regionalnog puta u mjestu Vijaka, opština Prnjavor, zbog izgradnja autoputa Banjaluka-Doboj, dionice Prnjavor-Doboj.\nZbog deminiranja terena, od 8.00 do 16.00 časova dolazi do povremenih polučasovnih obustava saobraćaja na magistralnom putu Brod-Odžak, na lokalitetu Šikare, na regionalnom putu Kotor-Varoš-Kneževo, naselje Viševice, te na regionalnom putu Doboj-Maglaj, od mjesta Potočani do mjesta Pridjel Gornji, te od Ševarlija do mjesta Misurići.\nOdvijanje saobraćaja bez posebnih ograničenja\nDanas toplo sa pljuskovima i grmljavinom


POTRESNA PRIČA IZ KLENJA: Tanjin otac došao u pekaru i rekao da je čuo da su neka deca stradala, a onda je saznao bolnu istinu!\nIzvor: SrbijaDanas.com, 29.Jul.2019, 12:01\nTužna priča koja lomi i najtvrđa srca stiže iz pekare u Klenju kod Bogatića.\nTanja Lacković (18) žrtva saobraćajne nesreće koja je potresla Srbiju u Klenju, kod Bogatića.\n- Majka nastradale devojke Tanje radi u prodavnici u selu. Tragičnog jutra, Tanjin otac došao je u pekaru i rekao da je čuo da su neka deca stradala, da bi posle otkrio da se zapravo radi o njegovoj ćerki - ispričali su u pekari za portal Srbija Danas.\nPodsećamo, >> Pročitaj celu vest na sajtu SrbijaDanas.com << u strahovitoj nesreći koja se dogodila u subotu rano ujutru, dok se petoro mladih kolima vraćalo iz noćnog provoda, život je na licu mesta izgubilo čak njih četvoro.\nPOTRESNA PRIČA IZ KLENJA: Tanjin otac došao u pekaru i rekao da je čuo da su neka deca stradala, ne znajući da je među njima i njegova ćerka!\nTužna priča koja će vam naterati suze na oči.


Šef Kluba poslanika SNSD-a u Predstavničkom domu Parlamentarne skupštine BiH Snježana Novaković Bursać rekla je Srni da vladavine prava i funkcionalnosti BiH neće biti ukoliko ne bude poštovan Ustav i rješenja tražena u unutrašnjem dijalogu, a ne prizivanjem stranog intervencionizma.\nBursaćeva je istakla da u BiH nije nemoguće uskladiti unutrašnje potrebe i principe sa nečim što se zove evropski demokratski standardi ukoliko za to postoji stvarna volja najvažnijih političkih predstavnika naroda i građana.\nOna je rekla da BiH nije jedina kompleksna zemlja u Evropi, te da se na osnovu izjava učesnika sastanaka sa predsjednikom Evropskog savjeta Šarlom Mišelom, može zaključiti da među akterima sazrijeva potreba uvažavanja specifičnosti unutrašnjeg uređenja BiH koje se moraju odraziti kroz ključne zakone, pa tako i Izborni.\nPotrebno je, smatra Bursaćeva, zadržati određeni optimizam, ali biti svjestan da jednoj strani u BiH odgovara zadržavanje postojećeg stanja, zbog čega i do sad nije bilo pomaka.\n- Uz poštovanje evropskih vrijednosti i usklađivanje regulative EU, ključne stvari na "evropskom putu" su vladavina prava, funkcionalnost zemlje i njenih insitucija - rekala je Bursaćeva.\nOna je dodala da toga u BiH neće biti ukoliko se ne bude poštovao sopstveni Ustav, uvažavali osnovni principi i bilo spremnosti da se rješenja traže kroz unutrašnji dijalog, a ne prizivanjem stranog intervencionizma.\n- Dani koji su pred nama će pokazati da li će se manifestovana volja za pronalaskom rješenja pretočiti u konkretna rješenja, prije svega za probleme u Federaciji BiH - zaključila je ona.\nPredsjednik Evropskog savjeta Šarl Mišel održao je u prethodna dva dana niz sastanaka sa političkim liderima u BiH i saglasili su se da u narednim sedmicama održe sastanak u Briselu da bi razradili "mapu puta" kojim će se utvrditi prioritetne reforme i politički dogovori potrebni za jačanje EU puta za BiH.\nŠef Kluba poslanika SNSD u PD PS BiH\nNovaković Bursać: Podrška inicijativama zasnovanim na unutrašnjem dijalogu u BiH\nNovaković Bursać: Razgovori Dodika sa svjetskim zvaničnicima - zaštita interesa Srpske\nŠta mogu očekivati Hrvati nakon usvajanja Prijedloga izmjena Izbornog zakona?